Nikolajs Kampars

Nikolajs Kampars ( Valka - , Milvoki) bija Latvijas un ASV jurists, žurnālists un šahists.

 Biogrāfija 
Piedzimis Krievijas impērijas policista ģimenē. Tēvs, Eduards Kampars, bijis Alūksnes policijas priekšnieka palīgs 1905. gada revolūcijas laikā un pielicis daudz pūļu likumības nodrošināšanai attiecībā pret revolūcijas dalībniekiem."Latvija Amerikā" Nr. 11, 04.07.1970

Nikolajs Kampars profesijas izvēlē sekojis ģimenes tradīcijām un beidzis Latvijas Universitātes Juridisko fakultāti, vēlāk strādājis par izmeklēšanas tiesnesi Latgalē."Mums zudušie" - "Laiks" Nr. 66, 16.08.1972

No jaunības gadiem Nikolajs Kapmars bijis pazīstams ne tikai kā spējīgs šahists, bet arī kā šaha sacensību organizators. Bijis viens no LU studentu šaha celmlaužiem, bet 1938. gadā Latvijas Darba kameras paspārnē organizējis šaha amatieru turnīru aptuveni 100 strādniekiem un ierēdņiem.

Otrā pasaules kara gados kopā ar ģimeni devies bēgļu gaitās un no 1944. gada dzīvojis Austrijā, kur četrus gadus pēc kārtas uzvarējis Fillahas pilsētas šaha čempionātos. 

1953. gadā pārcēlies uz dzīvi ASV, kur apmetusies Milvoki. Tajā pašā gadā izcīnījis 2. vietu Viskonsinas štata šaha čempionātā. 1954. gadā uzvarējis Milvoki pilsētas šaha čempionātā, apsteidzot šaha reitinga sistēmas izgudrotāju Arpadu Elo, kurš atpalicis no uzvarētāja par puspunktu."Laiks" Nr. 97, 04.12.1954 1955. gadā atkārtoti uzvarējis Milvoki pilsētas šaha čempionātā."Laiks" Nr. 95, 26.11.1955
Sekmīgi darbojies šaha žurnālistikā. No 1962. gada līdz 1967. gadam izdevis šaha žurnālu "Opening Adventures", kurā galvenokārt apskatījis savas iecienītās atklātnes: Blekmara-Dīmera gambītu un Latviešu gambītu. Viņa izdevums izpelnījies ievērību ASV šahistu aprindās.Remembering Nikolajs Kampars

Nikolajs Kampars bijis neērts pretinieks jebkura līmeņa šahistiem. 1935. gadā viņš kopā ar dzejnieku Kārli Krūzu bijis viens no diviem, kas simultānspēles seansā uzvarējis toreizējo Pasaules čempionu šahā Aleksandru Aļehinu.Alexander Alekhine vs Nikolajs Kampars Riga (1935) 1957. gadā Nikolajs Kampars izcīnījis neizšķirtu turnīra partijā pret nākamo Pasaules čempionu šahā Bobiju Fišeru.Robert James Fischer vs Nikolajs Kampars Milwaukee N-Western (1957)

 Vietas Latvijas šaha čempionātos 
 1926. gads - 7.-8. vieta.
 1930. gads - 7. vieta 2. virsturnīrā.

 Atsauces 

 Ārējās saites 

Kategorija:1903. gadā dzimušie
Kategorija:1972. gadā mirušie
Kategorija:Valkā dzimušie
Kategorija:Latvijas Universitātes absolventi
Kategorija:ASV šahisti
Kategorija:ASV žurnālisti
Kategorija:Latvijas šahisti
Kategorija:Latvijas juristi
Kategorija:Latvijas žurnālisti